Komisijos reglamentas (EB) Nr. 829/2003
2003 m. gegužės 14 d.
iš dalies keičiantis Reglamento (EB) Nr. 225/2003 nuostatas dėl Kinijos kilmės konservuotų grybų kilmės sertifikatų galiojimo pratęsimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 453/2002 [2], ypač į jo 15 straipsnio 1 dalį,
kadangi:
(1) Komisijos reglamentu (EB) Nr. 2125/95 [3] su paskutiniais pakeitimais, padarytais Reglamentu (EB) Nr. 225/2003 [4], buvo atidarytos konservuotų grybų tarifinės kvotos ir numatytas jų administravimas.
(2) Reglamento (EB) Nr. 225/2003 2 straipsniu Komisija nustatė, kad importuotojai, kreipdamiesi dėl Kinijos kilmės konservuotų grybų išleidimo į laisvą apyvartą Bendrijoje, iki 2003 m. gegužės 31 d. gali pateikti kilmės sertifikatus ir jų dublikatus, ant kurių yra Reglamento (EB) Nr. 2125/95 su pakeitimais, padarytais Reglamentu (EB) Nr. 1286/2002 [5], priede išvardytų Kinijos institucijų antspaudai ir parašai.
(3) Valstybės narės informavo Komisiją, kad, siekiant užtikrinti sklandų importą, minėta data turi būti perkeltą į 2003 m. rugsėjo galą.
(4) Todėl atitinkamai reikėtų iš dalies pakeisti Reglamentą (EB) Nr. 225/2003.
(5) Šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 225/2003 2 straipsnis pakeičiamas taip:
"2 straipsnis
Iki 2003 m. rugsėjo 30 d. importuotojai, kreipdamiesi dėl Kinijos kilmės konservuotų grybų išleidimo į laisvą apyvartą Bendrijoje, gali pateikti kilmės sertifikatus ir jų dublikatus, ant kurių yra Reglamento (EB) Nr. 2125/95 su pakeitimais, padarytais Reglamentu (EB) Nr. 1286/2002, priede išvardytų Kinijos institucijų antspaudai ir parašai."
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gegužės 14 d.